पाकिस्तानी हिंदुओं का डाटा जुटा रही है टीम
खाद्यआपूर्ति विभाग की टीम ने शनिवार को गांव रतनगढ़ में रह रहे पाकिस्तानी हिंदुओं का डाटा इकट्ठा करने का काम शुरू किया। टीम में एएफएसओ लेखराज, निरीक्षक यादविंद्र गिल शामिल थे। टीम ने पहले दिन करीब 20 लोगों का डाटा इकट्ठा किया।
पिछले दिनों खाद्य आपूर्ति विभाग के निदेशक ने जिला खाद्य आपूर्ति नियंत्रक निरीक्षक को रतनगढ़ में रह रहे पाकिस्तानी हिंदुओं ब्यौरा भेजने की हिदायत दी थी। उच्चाधिकारियों के निर्देशों पर ही विभाग की टीम ने गांव रतनगढ़ में जाकर डाटा इकट्ठा करना शुरू किया है। इसकी रिपोर्ट एक सप्ताह में भेजनी है। एएफओ और निरीक्षक डाटा रिपोर्ट जिला खाद्य आपूर्ति नियंत्रक को देंगे, वहां से रिपोर्ट चंडीगढ़ कार्यालय में भेजी जाएगी।
ये मांगा रिपोर्ट में
पाकिस्तान के लहिया क्षेत्र से साल 2005 में दर्जनों हिंदु परिवार पाकिस्तान से भारत घूमने का वीजा लेकर रतिया आए थे। इनमें एक पूर्व हिंदु सांसद डबाया राम सहित 56 लोग शामिल थे। वे साल 2005 में एक साल का वीजा लेकर आए थे, लेकिन बाद में वापिस लौटने पर पाकिस्तान सरकार ने वीजा अवधि को बढा दिया। करीब पांच साल तक वीजा अवधि को पाकिस्तान सरकार बढ़ाती रही, लेकिन बाद में पाकिस्तान सरकार ने वीजा अवधि बढाने पर रोक लगा दी। उक्त लोग भारत की नागरिकता को लेकर लंबे समय से मांग कर रहे हैं।
गांव रतनगढ में पाकिस्तान के पूर्व हिंदू सांसद डबाया राम से जानकारी लेते खाद्य आपूर्ति विभाग के एएफएसओ लेखराज, निरीक्षक यादविंद्र गिल।
hin_Deva hin_Deva hin_Deva hin_Deva hin_Deva hin_Deva